Ekskursioon viib meid külla naabritele Pärnumaale! Esimene koht, kuhu sisse põikame on Vändra metsade vahel asuv Mahlametsa OÜ, kelle tegevusalaks on mahlade ja käsitöö pulgajäätiste tootmine ning puuvilja- ja marjakasvatus. Oma ettevõtmise lugu räägivad perenaine Terje ja tema bulgaarlasest abikaasa Rumen. Koos nelja tütrega koliti maale elama mõned aastad tagasi, kui otsustati loobuda pealinnaelust ja naasta tagasi juurte juurde ning hakata tootma õunamahla, nagu seda omal ajal tegid igal aastal Terje vanemad.
Oma ringkäiku jätkame endiselt Vändra metsade vahel ja liigume järgmisesse kohta. Meid võtavad vastu Külli ja Hardi Piesta Kuusikarust, kus põimuvad kaasaegne talutootmine ja rikkalik kultuuripärand. Talu majandab maheõunaaeda ja oma aia andidest valmistatakse põnevaid tooteid. Piesta Kuusikarus sööme lõunat ja maitseme talus valmistatud suupisteid.
#000003